Himation

O ***himation*** (en ) foi unha vestimenta empregada tanto por homes como por mulleres da Antiga Grecia que naceran ceibes, dende a época arcaica (polo 800 a. C.) até a helenística (30 a. C.).

Normalmente levábase sobre un *quitón* e/ou un peplo, pero estaba feito con tecidos máis pesados ​​e facía as veces de capa ou mantón. servía como quitón e como capa. O *himation* era notablemente menos voluminoso que a toga romana. Moitas pinturas de vasos representan mulleres cun *himation* como veo que lles cubría a cara.

Tamén continuou usándose na época bizantina, sobre todo como vestimenta iconográfica de Cristo e outras figuras bíblicas, como a  Virxe María e figuras bíblicas, aínda que parece que aínda se usaba na vida real, sobre todo por homes maiores cun status relativamente baixo. 

## Orixes 
Aínda que non se atoparon restos físicos de *himation* sábese que, os antigos gregos, xa o usaban no século VI a. C. A través de diversas decoracións, cerámica e estatuas, sábese que o *himation* estaba feito normalmente de la branca e liño, xeralmente brancos. mentres que as pezas desordenadas creaban oportunidades para a exhibición corporal no cortexo homosexual e heterosexual. O *himation* fíxose tan popular que os historiadores usan a palabra para referirse a unha serie de pezas de roupa gregas diferentes. 

## Xeitos de uso 
A diferenza doutros tipos de roupa da antiga Grecia, como a *clámide*, o *himation* non se suxeitaba con alfinetes nin con outra fixación ou atadura. O estilo que unha persoa adoptaba podía proporcionar un significado diferente, e a sociedade xulgaba o carácter dunha persoa en función de como elixía levar o seu himation. Non só a xente común da sociedade grega antiga vestía *himation*, senón que tamén os deuses ao longo da historia da antiga Grecia tamén o levaban, demostrando o popular que era como peza de roupa. 

Os filósofos da antiga Grecia da época mencionan esta perspectiva nas súas obras. Un deles, Teofrasto, describiu a grosería na súa obra *Characteres*, como unha persoa que se senta mentres permite que o seu *himation* caia por riba dos seus xeonllos.  

Mesmo os deuses da antiga Grecia adoitaban ser representados levando o *himation* en diversas situacións. Por exemplo, descríbese a Atenea levando un casco ático, un peplo, unha éxida cun pequeno *gorgoneion* e un *himation*. Outro deus que foi descrito levando un *himation* foi Dioniso. Nunha explicación dunha obra de arte no Museo de Arte de Baltimore, descríbese a Dioniso vestindo "un *himation* e unha coroa de hedra e levando un cántaro na man esquerda levantada". 

Cando o *himation* se levaba só (sen quitón), servía tanto como quitón e como manto, e se chamaba *aquiton* (ἀχίτων). 

### Homes 
Cando os homes o usaban, colocábase sobre o ombreiro esquerdo e enrólase arredor do resto do corpo, agás o brazo dereito. Os homes maiores, aqueles por riba da idade dos efebos, cando non empregaban o estilo seguido polos homes adultos, cubrían todo o seu corpo co *himation*. [12]   Os vasos que representan a vida durante a Grecia arcaica temperá mostran que homes de todas as idades e clases sociais usaban o *himation* sobre o quitón. [10] [11] 

### Mulleres 
As mulleres comezaron a usalo, con maior frecuencia, a partir do 500 a. C., ao final do Período Arcaico, e continuaron co seu uso até o período helenístico.  Adoitaban levalo en público "como mantos cálidos sobre os seus finos quitones xónicos".

No caso delas, adoitábase pasar por debaixo do brazo esquerdo e, cruzando o peito, asegurándoo no ombreiro dereito de tal xeito que lles permitía que o brazo dereito ou o esquerdo se liberase da prenda.  Tamén, era algo maior de tamaño para que se puidese empregar para cubri-la cabeza como unha carapucha, protexéndose da mirada dos homes.

## En Grecia 
Era un manto de la branca, amplo, rectangular e envolvente que se levaba sobre o propio corpo ou, máis habitualmente, encima dun quitón, polo menos até a altura dos xeonllos,  

Para armalo, collíase un extremo que se envolvía ou enrolaba primeiro sobre o ombreiro esquerdo, logo se levaba cara adiante e se suxeitaba firmemente co brazo esquerdo; a roupa entón colócase sobre o ombreiro cara ao lado dereito de tal xeito que o lado dereito quedaba completamente cuberto ata o ombreiro, segundo a moda máis elegante. Pola outra banda, pasaba por debaixo do brazo dereito e deixaba o ombreiro dereito exposto.

## En Roma 
[miniatura|Representación en [bronce, dun rapaz romano aristócrata (Metropolitan Museum of Art).]]
Debido á súa popularidade, os romanos tamén adoptaron o estilo e, ao final da República romana, era o manto habitual dos romanos, xa que era máis práctico que a pesada e voluminosa toga que quedou reservada para os actos oficiais, e lle deron o nome de palio.

## Exemplos de representacións antigas de Himatión 

Ficheiro:Lyons Kore MBA Lyon H1993.jpg|Himatión levada en diagonal. Coré de Lión, circa -550/-540
Ficheiro:Sofocle, copia romana da originale greco con testa non pertinente, inv. 2242.JPG|Estatua de Sófocles, envolvida nun himation. Copia romana dun orixinal grego.
Ficheiro:Sophocles CdM Chab3308.jpg|Un lector envolto nun himation (período helenístico).
Ficheiro:Paul philosopher.jpg|San Paulo vestindo o *himation* ou palio que se converteu no manto dos filósofos.
Ficheiro:Delos House of Cleopatra.jpg|Estatuas, masculina e feminina,  cubertas cun himation na "Casa de Cleopatra" en Delos, Grecia.

## Notas 
## Véxase tamén 
### Bibliografía 
* Mireille M. Lee: (2010): "Clothing", en Michael Gagarin, ed. *The Oxford Encyclopedia of Ancient Greece and Rome*. Oxford: Oxford University Press. ISBN 978-0-1951-7072-6.
* 
* 
* 
* 
* 

### Outros artigos 
* Clámide
* Peplo
* Quitón
* Pallium